Basílica da Transfiguración

A basílica da Transfiguración (en hebreo: כנסיית ההשתנות) é unha igrexa franciscana situada no monte Tabor en Israel. Tradicionalmente os cristiáns cren que é o sitio onde a Transfiguración de Xesús tivo lugar, un evento descrito no Evanxeo no que Xesús se transfigura nunha montaña sen nome e fala con Moisés e Elías. A igrexa actual, parte dun complexo dun mosteiro franciscano, foi terminada en 1924. O arquitecto foi Antonio Barluzzi. Foi construída sobre as ruínas dunha antiga igrexa bizantina (IV-Vi século) e unha igrexa do século XII da época das cruzadas. Hai tamén unha igrexa ortodoxa grega situada no monte Tabor, adicada á mesma finalidade. Notas Véxase tamén Outros artigos Transfiguración de Xesús Basílica Ligazóns externas "Antonio Barluzzi. Basilica of the Transfiguration". www.arxitecture.org.uk (en inglés). Arquivado dende o orixinal o 18 de xullo de 2019. Consultado o 13 de febreiro de 2019.